Rușii vor să combine leacul lui Putin, Sputnik V, cu vaccinul AstraZeneca, "pentru a spori eficacitatea".
Rusia a spus că vaccinul Sputnik V are o eficienţă de 91,4%. Rusia propune companiei AstraZeneca să combine vaccinul său experimental cu cel rusesc pentru o eficienţă mai mare. Vaccinul dezvoltat de AstraZeneca are o eficienţă medie de 70% și ar putea fi eficient până la 90%.
Dezvoltatorii ruşi ai vaccinului anti-COVID-19, Sputnik V, au spus că AstraZeneca ar trebui să-şi combine vaccinul propriu cu cel rusesc, pentru a-şi spori astfel eficienţa, transmite Reuters.La începutul săptămânii, Rusia a anunțat că vaccinul Sputnik V are o eficiență de 91,4% după 28 de zile de la administrare și de 95% la 42 de zile de la administrare. În timp ce, vaccinul dezvoltat de AstraZeneca are o eficienţă medie de 70% și ar putea fi eficient până la 90%."Dacă vor face un nou test clinic, sugerăm să încerce o schemă de combinare între vaccinul AZ și Sputnik pentru a spori eficacitatea", au scris dezvoltatorii vaccinului rus pe contul de Twitter."Combinarea vaccinurilor s-ar putea dovedi importantă pentru revaccinări", au adăugat rușii de la Gamaleya.